XVIII.

TERÜLETI
UNIVERSITAS

AMATŐR KOSÁRLABDA BAJNOKSÁG

BUDAPESTI
TERÜLET versenykiírása

BUDAPEST 2013/2014.

www.akebasket.hu

EGYETEMI
ÉS FŐISKOLAI AMATŐR

KOSÁRLABDÁZÓK
EGYESÜLETE

1.
A BAJNOKSÁG SZERVEZÉSE

1.1
A bajnokság

A
Területi Universitas Amatőr Kosárlabda Bajnokság
rendezője az

Egyetemi és
Főiskolai Amatőr Kosárlabdázók Egyesülete
(AKE)
- 1118 Budapest, Ménesi
út 5.

Postacím:   NKE
Közigazgatás-tudományi Kar, Testnevelési Csoport
Iroda - 1519 Budapest, Pf. 275.

Mobil: (30) 211-2647 (Szabó Antal, ügyvezető)

E-mail: [email-masked]  vagy  [email-masked]

A bajnokság
lebonyolításáért és a csapatokkal
való kapcsolattartásért felelős az

AKE
Versenybizottsága

Mobil: (30) 930-6260 (Kozma László, AKE VB
elnök)

E-mail: [email-masked]

Hivatalos
szövetségi nap: minden hétfőn 18.00 –
20.00-ig, 1053 Budapest, Curia u. 3. fsz.

- 2013.
szeptember 23-tól december 16-ig

- 2014.
február 3-tól május 26-ig

1.2 A bajnokság célja

A felsőoktatási intézmények
férfi és női hallgatói részére
rendszeres versenyzés biztosítása, bajnoki címek,
helyezések, feljutás-kiesés eldöntése. A
kosárlabda sportág népszerűsítése az
egyetemi hallgatók
körében.

1.3 Díjazás

Az A-liga
győztese a Budapesti Egyetemi és Főiskolai
Sportszövetség által felajánlott kupát veheti
át, az 1-3 helyezettek érem és oklevél
díjazásban részesülnek. Az egyes ligák
győztesei kupát, az 1-3 helyezettek oklevelet kapnak.

2. A CSAPATOK NEVEZÉSE

2.1
Nevezési lap

Az Universitas
Amatőr Kosárlabda Bajnokságban résztvevő
csapatok hiánytalanul kitöltött nevezési lapjának 2013. szeptember 16.
hétfő 20.00 óráig,
(pótnevezés a ligaértekezleten) be kell érkeznie a
Versenybizottsághoz a
nevezési díj befizetésének
igazolásával együtt. (A nevezési lap a
versenykiírás 2. számú
mellékletében található)

2.2 Nevezési díj

A 2013/2014-as Universitas
Amatőr Kosárlabda Bajnokság nevezési díja
saját teremmel rendelkező csapatoknak: 50.000 Ft, illetve 75.000
Ft a teremmel nem rendelkező csapatok részére. Senior csapatoknak tavasszal is kell fizetni plusz 20.000 Ft
nevezési díjat, teremtől függetlenül.

(Az új csapatok
részére a nevezési díj tartalmazza a
jegyzőkönyv árát is, melyet a nevezési
díj befizetési igazolása ellenében lehet
átvenni.)

Számlaszám: OTP Bank 11711034-20842783

Befizetési
határidő:
legkésőbb a ligaértekezleten (2013. szept. 25-én,
szerdán 18.30-20:00 között)

A nevezés
feltétele, hogy az adott csapatnak semmiféle tartozása
(pl.: előző szezonból eljárási díj) nem
lehet az AKE felé. Tartozás esetén először azt
rendezni kell és csak ezután tekinthető
érvényesnek a nevezés. Ha a tartozás nem
kerül rendezésre, akkor az AKE visszautasíthatja a csapat
nevezését.

A nevezési díj
szankciómentes megfizetésének végső
határideje: 2013. október 21. 20.00-ig.

Ez után csak
különeljárási díj megfizetésével
együtt lehet a nevezési díjat rendezni. A
különeljárási díj mértéke megegyezik
a mérkőzéslemondáskor megállapított
összegekkel:

- egy héten belüli
csúszás esetén 1.500 Ft,

- második héttől 2.000 Ft,

- harmadik héttől 3.000 Ft,

- negyedik héttől 5.000 Ft.

Ez után (az 5.
héttől) a csapat automatikusan kizárásra kerül
és csak a bírói díjak rendezése
után nevezhet újra a bajnokságba a következő
évtől.

2.3 Ligaértekezletek és a sorsolás

A női és férfi csapatok
részére közös ligaértekezletet tartunk, a
2012/2013-es szezon eredményhirdetése miatt:

- 2013. szeptember
25. (szerda) 20.00 óra,
(NKE Közigazgatás-tudományi Kar, oktatási épület 104-es
terem). 18:30-20:00
között lehet még nevezni, a nevezési díjat
rendezni és egyéb adminisztrációs ügyeket
intézni.

Tavaszi forduló sorsolása: nincs külön ligaértekezlet. A tavaszi lekötések menete a következő:

·
AKE VB 2013. dec. 31-ig publikálja a
tavaszi csoportbeosztást, központi terem lehetőségeket és adott
mérkőzés hetét, amikorra azt le kell kötni.

·
A csapatképviselők felveszik egymással a kapcsolatot
és legkésőbb 2014.
január 20-ig megküldik
az AKE VB-nek ([email-masked])
a lekötött meccsek
listáját.

3.
A CSAPATOK ELÉRHETŐSÉGÉVEL KAPCSOLATOS
RENDELKEZÉSEK

- minden csapat
köteles a sorsolás alkalmával leadni a
csapatképviselő nevét, pontos címét,
telefonszámát;

- ezen kívül
az összes csapatnak rendelkeznie kell e-mail címmel is, mely a gyors és korrekt
tájékoztatáshoz szükséges;

- a
csapatképviselő személyének vagy
elérhetőségének megváltozását
a legrövidebb időn belül tudatni kell a
Versenybizottsággal;

- az AKE hivatalos
internetes oldala a   www.akebasket.hu címen érhető el, mely oldal az
egyesület tevékenységével kapcsolatos
híreket, mérkőzés-eredményeket,
aktuális tabellákat hivatott közölni.

- az AKE
ügyvezetőjének elérhetősége:                                 a
Versenybizottság elérhetősége:

[email-masked]                                                   [email-masked]

06-30-211-2647                                                              06-30-9306-260

Minden mérkőzés
után a győztes csapat köteles 3 napon belül, e-mail-ben
vagy SMS-ben eljuttatni a mérkőzés
eredményét (mindkét csapatból a legjobb
dobók megjelölésével együtt) a
Versenybizottsághoz!

4. VERSENYNAPTÁR

Őszi
forduló                                                             Tavaszi
forduló

4.1
A bajnokság ideje

Őszi forduló:                 2013.
október 04. – 2013. december 15.

Tavaszi forduló:            2014.
február 07. – 2014. május 25.

4.2
Mérkőzésidőpontok

A
mérkőzések időpontjait az egész szezonra a
ligaértekezleten véglegesítik. Minden csapat
köteles képviseltetni magát a ligaértekezleten.
Amennyiben ezt elmulasztja, úgy a részvétele nélkül
véglegesített időpontokat is köteles elfogadni.

A
képviselő rendelkezzen a csapattal, illetve a
létesítmény elfoglaltságával kapcsolatos
információkkal (szakmai gyakorlatok ideje, oktatási
szünetek).

4.3
Módosítási/lemondási kérelem

A
véglegesített mérkőzésidőpontok vagy
helyszínek lemondása/változtatása iránti
kérelemmel a Versenybizottsághoz kell fordulni. A változtatás/lemondás/módosítás
csak az ellenfél beleegyezésével kérhető
a következőképpen:

·
A módosítást e-mailben ([email-masked]) kell kérni. A
levél megérkezése után a Versenybizottság
a címlistában vagy a levélben szereplő
elérhetőségi telefonszámon hívja fel a
kérelmezőt (ha szükséges) egyeztetés
céljából.

·
Lemondás esetén, az
érintett csapatoknak (a bajnokság befejezését is
figyelembe véve) az eredeti időponthoz képest 3 héten
belül le kell játszania az elhalasztott mérkőzést.
A lemondást kezdeményező csapatnak, ha rendelkezik
teremmel, legalább 2 elfogadható időpontot kell
ajánlania (pl. hétköznap 18.00 utáni vagy
hét végi időpontokat).

·
Amennyiben a csapatok nem tudnak
megegyezni, úgy a Versenybizottság írja ki a mérkőzés
időpontját központi teremben, aminek költsége
mindkét csapatot terheli (5.000 Ft/csapat).

·
A Versenybizottság intézi az új
mérkőzésre a bíróküldést. Az
új mérkőzés versenynaptárba való
felvételéről mindkét csapatot e-mailben (esetleg
telefonon) értesíti.

A késői (ha már
küldésben van a meccs, minden
csütörtökön kell leadni a következő hét
péntekkel kezdődő fordulót) mérkőzésmódosításért
módosítás díjat kell fizetni:

- első alkalommal 1.500
Ft,

- második alkalommal 2.000
Ft,

- harmadik alkalommal 3.000
Ft,

- minden további esetben 5.000
Ft.

Az előző
vagy aznapi módosítás/lemondás esetén
saját teremnél 3.000 Ft,
központi terem esetén 4.000 Ft
eljárási díj fizetendő. A csapatok a
ténylegesen fizetendő eljárási
díjakról információt az egyesület honlapjáról
kapnak. (mérkőzés, ok, összeg, fizetési
határidő)

A
módosítási díj visszajár, ha egy szezonban
csak egyszer fordul elő változtatás, kivételt
képez az előző vagy aznapi
módosítás/lemondás, mert ilyenkor nem jár
vissza az eljárási díj.

Egyoldalú
bejelentés, mely az ellenféllel nincs egyeztetve, nem
vehető figyelembe. Időben kért (azaz, ha még nincs
küldésben a meccs, akkor a) módosításért/lemondásért
nem kell fizetni.

Ha a
lemondás kései, de legalább 2 nappal a
mérkőzés előtti, akkor lehet kérni a fizetés
helyett a mérkőzés 20:0-ás
elvesztését (ki nem állást) is, ilyenkor
természetesen nincs újrajátszási
lehetőség.

5.
A BAJNOKSÁG LEBONYOLÍTÁSI RENDSZERE

5.1 Általános elvek

Az Universitas
Amatőr Kosárlabda Bajnokság lebonyolítási
rendszerét az AKE Versenybizottsága határozza meg.

5.2
A csoportok kialakítása

A
csoportbeosztások a nevezett csapatok
létszámától függenek. Maximum 12, minimum 6
csapat szükséges ligánként. A
ligaértekezleten senior AS és egyetemi A-B-C-D ligákba történhet a
nevezés, a betűjelek az erősségi fokozatokat
jelentik.

Őszi-tavaszi forduló:

Férfi csoportok

Női csoportok

AS-liga**

A-liga

B-liga

C-liga

D-liga

A-liga

B-liga

(C-liga)*

*    csapatok
számának függvényében

**
alacsony nevezési létszám esetén egyes
ligák összevonásra kerülnek. A senior csapatok
alacsony létszáma esetén az A, B és C
ligákba kerülnek beosztásra, versenyen kívüli
csapatként.

Férfiak:

I. forduló: őszi
körmérkőzés, az őszi forduló
végén az A-B-C-ligák utolsó két helyezett
csapata kiesik a következő alsóbb ligába, míg
a B-C-D-ligák győztesei és 2. helyezettjei
felkerülnek a felsőbb ligákba. A legalsó
ligából kiesni nem lehet.

II. forduló: tavaszi
forduló, visszavágó
körmérkőzések az AS-A-B-C-D-ligákban. A
felkerülő és kieső csapatok tavaszi eredményei
duplán számítanak. Az egymás elleni
eredményeket magukkal viszik
a feljutó/kieső csapatok.

Nők:

I.
forduló:     őszi
körmérkőzés, az őszi forduló
végén az A-liga utolsó két helyezett csapata
kiesik a B- ligába, míg a B-liga első két
helyezettje, ha akar, felkerül az A-ligába;

II.
forduló:   tavaszi
forduló, visszavágó
körmérkőzések. A felkerülő és
kieső csapatok tavaszi eredményei duplán
számítanak. Az egymás elleni eredményeket magukkal viszik a
feljutó/kieső csapatok.

5.3 A tabellák kialakítása

A tabellákon
a sorrend kialakítása az alábbi szempontok szerint
történik:

A
rangsorolás minden esetben a nyert mérkőzések
és az összes lejátszott mérkőzések
aránya (relatív pontszám) szerint történik.
Ha ez egyenlő, akkor a több nyert mérkőzés, majd
az egymás elleni eredmény, végül a
kosárarány dönt. (Év végén, illetve
az ősz szezon végén az elmaradt és le nem
játszott mérkőzések eredményének
megállapítása – lásd 5.4 –
után van a rangsorolás.)

A
mérkőzések győztese kettő, míg a vesztes
csapat egy pontot kap mérkőzésenként, ha
kiállt.

5.4 Ki nem
állás

Ki nem
állás esetén a Versenybizottság mindig
határozatot hoz, melyben megállapítja a
végeredményt, a pontokat és a költségeket. Megfelelő lemondás
nélküli ki nem állás esetén fizetendő
eljárási díjak az alábbiak szerint alakulnak: saját terem esetén
mindig 4.000 Ft, központi
terem esetén 5.000 Ft. Az
számít megfelelő lemondás nélküli ki
nem állásnak, ha valamelyik csapatból a kiírt
mérkőzésre 2 vagy annál kevesebb
játékos jelenik meg, illetve ha előzetesen nem került
lemondásra a mérkőzés. (Ha legalább 3
játékos megjelent, akkor lehet kérni a
mérkőzés 20:0-ás elvesztését a
fizetés helyett, de ilyenkor újrajátszásra nincs
lehetőség.)

Alapesetben,
amelyik csapat nem áll ki, az nem kapja meg a vesztesnek a
kiállásért járó egy pontot és a
mérkőzést 20:0 gólaránnyal veszíti
el. A bajnokság végén a le nem játszott
mérkőzések végeredményét a
Versenybizottság állapítja meg az alábbiak
szerint:

- ha
felróható valamelyik csapatnak a mérkőzés le
nem játszása, akkor az 20-0 arányban vesztesnek
minősül és a kiállásért
járó pontot nem kapja meg, míg az ellenfele megkapja a
két pontot;

- ha
egyik csapatnak sem róható fel az elmaradt
mérkőzés, akkor 0-0 lesz az eredmény, ilyenkor a
kiállásért járó pontokat egyik csapat sem
kapja meg.

A
mérkőzés feladása (mérkőzés
közben a pályáról történő
végleges levonulás) is ki nem állásnak
minősül.

Azt a csapatot,
amelyik háromszor nem áll ki a sorsoláson
kiírt mérkőzésen, a bajnokságból
véglegesen törölni
kell, az addig elért eredményeivel együtt.

6. CSAPATOK

6.1
A bajnokságban résztvevő csapatok

- azok a felsőoktatási
intézményeknél működő egyesületek, sportkörök,
kollégiumok, baráti körök csapatai, amelyek
nevezésüket határidőre benyújtották
és a nevezési díjat befizették;

- a benevezett csapatok valamely
egyetem vagy főiskola színeiben kötelesek indulni a csapatot
alkotó hallgatók arányában vagy egyéb
más szempontok alapján;

- a csapatok nevében
szerepelnie kell a támogató oktatási
intézmény nevének rövidítése (az esetleges
fantázianév előtt);

- egy intézmény korlátlan
számban nevezhet csapatokat.

7. JÁTÉKOSOK

7.1 Játékjogosultság

7.1.1 Az egyetemi ligák
résztvevői lehetnek:

-
az adott tanévre beiratkozott nappali, esti, levelező tagozatos
hallgatók;

-
másoddiplomás képzésre beiratkozott hallgatók;

-
az előkészítőre és 0. évfolyamra
felvett, továbbtanulni, felvételizni
szándékozók (max. 2 fő);

-
az intézmény oktatói (max. 2 fő);

- az első diplomát megszerző
végzős hallgatók visszajátszhatnak
intézménytől függően 1-4. évig;

(6
éves képzésű intézménynél 1
évig, 5 évesnél 2 évig, 4 évesnél 3
évig, 3 évesnél 4 évig)

- a csapatképviselő 35
éves koráig, ha korábban igazolhatóan
játékos volt az adott csapatban, de már nem
játszhatna vissza az ide vonatkozó szabályok
értelmében (max. 1 fő);

-
visszajátszás ügyben a Versenybizottság
külön kérésre könnyítést adhat;

-
külföldi hallgatók részvétele nincs
korlátozva.

7.1.2 A senior (AS) csapatok
résztvevői lehetnek:

- az universitas bajnokságban
korábban már szerepelt játékosok, akik a
versenykiírás 7.1.1-es pontja szerint már nem jogosultak
az egyetemi bajnokságban játszani;

- felső korhatár 38
év, ami az intézmény oktatóira nem vonatkozik;

-a csapatban külön
engedéllyel (AKE VB hozzájárulásával), 3
vendégjátékos szerepeltethető, akik valamely
felsőoktatási intézmény hallgatói voltak;

- az egyetemi ligákban
szereplő saját intézményi csapatból max. 3
játékos;

- az
előkészítőre és 0. évfolyamra felvett,
továbbtanulni, felvételizni szándékozó középiskolások,
ha más csapatban nincs játéklehetőségük
(max. 2 fő);

- az intézmény
oktatói létszám korlát nélkül.

7.2
A játékosok szerepeltetése

- minden csapat köteles leadni az Összesítő lap
egy kitöltött, lepecsételt példányát,
legkésőbb az átigazolási időszak
végéig (kései leadásnál 2.000 Ft eljárási
díjat kell fizetni);

- a bajnokságban
résztvevő játékosok az Egyetemi és
Főiskolai Amatőr Kosárlabdázók Egyesülete
tagjai lesznek;

- a férfi B - C - D és
a női B ligákban, volt NB I-es játékosok, az utólső NB I-es
szezonjukat követő 2 kosárlabda szezonban nem
játszhatnak;

- az NB I-es szereplést
befejező, illetve aktív egyetemi játékosok,
amennyiben valamely felsőoktatási intézmény
hallgatói, és a sorsolás időpontjáig
jelzik szándékukat, leghamarabb az utolsó NB I-es szezonjukat
követő kosárlabda szezonban játszhatnak a férfi
és női A ligákban;

- aktív NB I-es
játékosok is kérhetnek
játékengedélyt, de csak az AKE VB határozata
után lesz lehetősége a csapatnak szerepeltetnie ezeket a
játékosokat a következő feltételekkel:

·
játszhatnak
NB I-esek, de versenyen kívüli csapatként vehetnek csak
részt a bajnokságban, illetve

·
az NB I-es
csapatban elfoglalt helyük (pl.: cserejátékosként
kevés játéklehetőséget kapnak) és az
egyetemi csapatban végzett edzői vagy szervezői
tevékenység alapján kaphatnak
méltányosságból
játékengedélyt, ami nem von maga után versenyen
kívüliséget;

- Ha az első
pályára lépés előtt nem lett
kérelmezve és VB határozattal engedélyezve az
adott szezonban aktív NB I-es játékos szereplése,
akkor jogosulatlan szerepeltetés esete áll fenn és a
csapat automatikusan versenyen kívülre kerül. Az NB I-es játékosok
szereplését minden évben külön
kérelmezni kell.

7.3 A versenyzők igazoltatása

-
csak az AKE által kiadott sorszámozott, fényképes
Tagsági Igazolvánnyal
rendelkező játékos léphet pályára
az AKE által szervezett bajnoki mérkőzéseken;

-
a Tagsági Igazolvány kiváltására,
pótlására és az átigazolások
intézésére folyamatosan, a hivatalos
szövetségi napokon (illetve a ligaértekezleteken) van
lehetőség; A szükséges nyomtatványok az 5.-6.
mellékletekben találhatók (egyéni és
csoportos tagsági igazolvány igénylő lapok).

- a kiváltáshoz,
pótláshoz szükséges egy
igazolványkép, eljárási díj (1000 Ft/fő 7 napon belül, 2000 Ft/fő 48
órán belül), illetve a következő
adatok: név, Diákigazolvány (hallgatók
részére ez a kötelező)
vagy Személyi Igazolvány (visszajátszók) száma,
születési hely, születési dátum, anyja neve,
intézmény neve, ahol tanul(t), ha már végzett,
akkor annak az éve, csapat neve;

-
a játékvezető kérésére a
Diákigazolványt vagy Személyi Igazolványt a
játékos köteles megmutatni;

-
az átigazoláshoz egy Átigazolási
lapot kell kitölteni (4. számú melléklet);

- Összesítő lap (3.
számú melléklet) kötelező. Az elektronikusan kitöltött, majd kinyomtatott
lapot az AKE képviselője aláírásával
és pecséttel érvényesíti. Erre a
lapra minden játékosnak fel kell kerülnie, aki a
mérkőzésen szerepel (a
kezdő ötöst külön meg kell jelölni ezen a
lapon is). Akik nem a csapatot
nevező intézményben tanulnak, a név mellett fel
kell tüntetni az intézményt is, ahol tanulnak (új játékos belépése
esetén új lap nyomtatása és
hitelesítése szükséges);

- kérnénk
jelölni, hogy az egyetemi csapat mely tagjai játszanak az
universitas bajnokság mellett párhuzamosan más csapatban
is (a lap pdf formátumban az AKE
honlapján majd csapatonként elérhetővé
válik);

-
az Összesítő lap mellé szükséges a
Tanulmányi Osztály által adott igazolás az
előkészítő és a 0. évfolyamra
való beiratkozásról, ha középiskolás
szerepel a csapatban;

-
a Tagsági Igazolványokat minden mérkőzés
előtt a játékvezetők ellenőrzik.

7.4 Orvosi
igazolás

Korábbi
gyakorlatunknak megfelelően, minden játékos köteles
orvosi igazolással rendelkeznie. A vizsgálat
eredményét a Tagsági Igazolványra kell
rögzíteni. Ezt kell pecséttel, dátummal, az orvos
aláírásával és versenyezhet
beírással hitelesíteni minden egyes évben. (Csak
a tagságin levő orvosi pecsét érvényes,
így az Összesítő lapra nem szükséges
orvosi pecsét) Sportorvosi, iskolaorvosi és háziorvosi
pecsét is megfelelő.

Nem sportorvosi igazolás esetén, az orvosi
igazolás szövege: „egészséges,
orvosi kezelés alatt nem áll”.

Orvosi igazolás nélkül pályára
lépni, semmiképpen sem lehet!

A bajnokságba benevezett
csapatok játékosai saját felelősségükre
vesznek részt a mérkőzéseken.

7.5 Ligák közötti
átjátszás

Ha egy oktatási intézmény több ligában
indít csapatot, akkor az Összesítő lapon
kötelezően megjelölt 5 legjobb játékos
(kezdő ötös) kivételével, a többi csapattag
játszhat ugyanannak az intézménynek, alacsonyabb
ligában indított csapatában. Egy játékos ugyanazon liga két csapatában
nem játszhat! (Ennek megszegése jogosulatlan
szereplésnek minősül, a vétkes csapat 20-0-val
elveszíti a mérkőzést és a
kiállásért járó pontot sem kapja meg.)

Az alacsonyabb ligában szereplő csapat
játékosai (max. 5 fő) csak akkor játszhatnak
felsőbb ligában, ha a felsőbb ligában
lévő csapat Összesítő lapján is
szerepelnek.

A második csapatban történő
szerepléshez külön
JÁTÉKENGEDÉLY (ún. T licence) kiváltása
szükséges, melyet az első szövetségi
naptól az átigazolási időszak végéig
lehet kiváltani (a játékengedély
kiváltásakor 1000 Ft/fő
eljárási díj fizetendő). A T licence
kiváltását is az Átigazolási lapon (4.
számú melléklet) kell
kérni.

Ha nem egy
oktatási intézmény több ligában
indított csapatairól van szó, akkor T-licence kiváltása csak abban az esetben lehetséges,
ha a játékos felfelé szeretne játszani egy
magasabb ligában. Lefelé történő licenc
kiadás csak egy intézmény két
csapatánál megengedett (lásd ezen pont elején).

Az átigazolási
időszak vége: 2014. február 10. (hétfő).

Az átigazolási
időszakot követően csak AKE-s tagságival nem
rendelkező játékosokat lehet igazolni.

Az itt nem említett
egyéb szerepeltetési kérdésekben, az AKE
Versenybizottsága határoz.

8. SZANKCIÓK, ÓVÁSOK ÉS
BÜNTETÉSEK

8.1 Fegyelmi büntetés

A fegyelmi
ügyekre az MKOSZ Fegyelmi Szabályzata érvényes. A
fegyelmi ügyeket az AKE Versenybizottsága tárgyalja. Az
elsőfokú döntések ellen fellebbezéssel a 8.3.
szerint lehet élni.

8.2 Óvások

8.2.1  A
bajnokságban szereplő sportszervezet óvást
nyújthat be egy játékos
játékjogosultságával kapcsolatban,
továbbá, ha úgy véli, hogy olyan
játékvezetői döntés született, amely a
nemzetközi játékszabályokkal ellentétes
(műhiba).

8.2.2  A kapitány
által bejelentett óvás okát a
játékvezetőnek a jegyzőkönyv
hátoldalára rá kell vezetni és azt a csapat
vezetőjével alá kell íratni.

Magát az óvást a
legrövidebb időn – de legkésőbb 8 napon –
belül a Versenybizottsághoz kell benyújtani. Az
óvásban részletesen elő kell adni az óvás
jogcímét, meg kell jelölni a
tényállás igazolásához
szükséges bizonyítékokat, tanúkat és
egyéb döntőnek látszó
körülményeket.

8.2.3  Az
óváshoz csatolni kell az óvási
díjat (3.000 Ft).
Az óvási díjat a legközelebbi
szövetségi napon személyesen kell befizetni. Ha az óvási díj nem
érkezik meg a Versenybizottsághoz, akkor az óvást
semmisnek kell tekinteni.

8.2.4  Az
óvásokat a Versenybizottság a lehető
legrövidebb idő alatt, de legkésőbb 15 napon belül
letárgyalja és a döntést meghozza.

8.3 Fellebbezés

Az óvással, elsőfokú fegyelmi
határozatokkal szemben - a kézhezvételtől
számított 8 napon, illetve a határozaton megjelölt
határidőn belül – fellebbezést lehet
előterjeszteni az AKE ügyvezetőjéhez
([email-masked]). A fellebbezés
költsége 5.000
Ft, mely elfogadott óvás,
fellebbezés esetén visszajár.

9.
MÉRKŐZÉSEK RENDEZÉSE

A bajnokságok
mérkőzéseit csak kosárlabda
mérkőzés lejátszására
hitelesített teremben lehet lejátszani. Ettől
eltérni csak mindkét csapat beleegyezésével
lehet. A teremmel nem rendelkező
csapatok egymás elleni
mérkőzéseire központi termet biztosítunk.

A hazai csapatnak
kell biztosítani az időmérőket, míg a
jegyzőkönyvet a vendégcsapatnak kell vezetnie. A
mérkőzések jegyzőkönyve az AKE által kiadott A4-es méretű
jegyzőkönyv és azt a kiadott szabályok szerint
kell vezetni. Az
esetlegesen a csapatoknál még meglévő MKOSZ
jegyzőkönyveket már nem lehet használni.

A
játékidő vonatkozásában az MKOSZ
előírásai az irányadóak.

A mérkőzések
lejátszásához az AKE által bevezetett Tagsági Igazolvány
és az Összesítő
lap is szükséges. Mindkét
csapatnak gondoskodnia kell jegyzőkönyvről,
labdáról és óráról. Egy-egy
db világos és
sötét mez is kötelező.

10. MEGHATÁROZÁSOK

10.1
Szövetségi képviselő

A csapatok
által megnevezett személy, aki telefonon elérhető
és vállalja a csapat ügyeinek
intézését.

10.2
Szakágvezető testnevelő tanár

Aki
edzőként, tanszéki felügyelőként vagy
csapatvezetőként segíti a csapat
részvételét a bajnokságban. Címét,
telefonszámát a nevezési lapon fel kell tüntetni.

10.3
Testnevelési tanszékvezető (intézetvezető,
vezető testnevelő)

A csapatok
Nevezési lapját a képviselt intézmény
Testnevelési Tanszékvezetője hitelesíti. A
tanszékvezető kötelessége az
intézményüket képviselő csapatot, illetve csapatokat
felügyelni, működésüket segíteni.

11. EGYÉB RENDELKEZÉSEK

11.1   Az érvényes versenyszabályok
értelmében, ha a kiírt időre a
játékvezető nem érkezik meg, a
mérkőzést le kell játszani
szükség-játékvezetőkkel (vagy a
csapatkapitányok segítségével)!

11.2   Minden
mérkőzés egy egyedi azonosító számmal
rendelkezik, melyet az AKE honlapjáról lehet megtudni. (pl.:
AKEFA-0014 = AKE Férfi A-liga). Ezt a számot kötelező
a jegyzőkönyvön feltüntetni. A fényképes
Tagsági Igazolványok számát a
játékosok neve előtt a megfelelő helyen
szintén fel kell tüntetni.

11.3   Ha bármely csapatnak az
AKE-vel szemben bárminemű tartozása van –
nevezési díj, eljárási díj,
büntetés, stb. – akkor a megjelölt fizetési
határidőt követő naptól kezdve a csapat minden
mérkőzését 20-0 arányban elveszti – a
kiállásért járó 1 pontot megkapja, ha
kiállt – mindaddig, amíg a tartozás
kiegyenlítését hitelt érdemlően nem
bizonyítja.

11.4   T-licence-szel szereplő
játékos kiállítása esetén a
fegyelmi határozat mindkét csapatra vonatkozik.

11.5   Ha
valamelyik csapat elfelejti elvinni a mérkőzésre a
Tagsági Igazolványokat, akkor a mérkőzésen
ugyan játszhat a csapat, de az igazolványokat a
következő szövetségi napon mindenképp be kell
mutatni. Ellenkező esetben a Versenybizottság az említett
mérkőzést 20-0 arányban az ellenfélnek
igazolja. (Ha csak 1-1
játékosnak nincs ott a tagságija, akkor ők nem
léphetnek pályára.)

A
játékosoknak az említett esetben valamilyen
fényképes igazolvánnyal kell igazolni magukat, a neveket
ez alapján kell felvinni a jegyzőkönyvre. Ezzel együtt
a bírónak fel kell hívnia a csapatkapitány
figyelmét a bemutatási kötelezettségre. Ha utóbb kiderül, hogy
valamelyik játékosnak a mérkőzés
időpontjában még nem volt tagságija, vagy
érvénytelen volt az orvosi igazolása, jogosulatlan
szerepeltetés miatt kell a Versenybizottságnak eljárnia,
ami végül a mérkőzés 20-0-ás
elvesztését is eredményezheti.

Az utólagos bemutatás határidőn belül (ahol
a határidő a mérkőzést követő
szövetségi nap) csak 1.000 Ft
különeljárási díj befizetése mellett
lehetséges! Bemutatás elmulasztása esetén a
különeljárási díj mértéke
növekszik: 1. héttel később már 1.500 Ft, 2
héttel 2.000 Ft,
3 héttel 3.000 Ft,
minden további hétnél további 5.000 Ft, plusz
20-0 az ellenfél javára (mindkét csapat esetén
0-0).

11.6   Az
AKE fizeti a mérkőzésekre biztosított
játékvezetőket és a központi termet.

11.7   Minden olyan esetben, amelyről
ez a versenykiírás vagy a Magyar
Kosárlabdázók Országos Szövetsége
által elfogadott Verseny- és
Játékszabályok nem intézkednek, a Versenybizottság
dönt.

11.8   A Versenybizottság
fenntartja magának a jogot, hogy a versenykiírás egyes
pontjait szükség esetén a résztvevők
kérésére vagy más okból a
későbbiekben kiegészítse, vagy
módosítsa.

A
versenykiírás érvényes: 2014.
június 15-ig

Egyetemi
és Főiskolai Amatőr

Kosárlabdázók
Egyesülete

VB

Budapest, 2013. szeptember 01.

A versenykiírás mindenkori teljes
hivatalos szövegét az egyesület internetes honlapja is
tartalmazza (www.akebasket.hu).

1. számú melléklet

ELJÁRÁSI DÍJAK JEGYZÉKE

Nevezési
díjak

Saját terem esetén:
50.000 Ft

Központi terem
igénylése esetén: 75.000 Ft

AS ligában: 50.000+20.000 Ft
(őszi+tavaszi forduló)

Teremmel nem rendelkező AS
ligásoknak 75.000+20.000
Ft.

Mérkőzésmódosítás,
-lemondás díjai

Saját terem esetén

1. alkalom

2. alkalom

3. alkalom

4.
alkalomtól

-
késői lemondás (küldésben lévő
meccs)

1.500 Ft*

2.000 Ft

3.000 Ft

5.000 Ft

*Az első alkalmat nem kell kifizetni, ha nincs
több lemondás az adott szezonban!

-
előző vagy aznapi lemondás

3.000 Ft

- megfelelő
lemondás nélküli ki nem állás

4.000 Ft

Központi terem esetén

1. alkalom

2. alkalom

3. alkalom

4. alkalomtól

-
késői lemondás (küldésben lévő
meccs)

1.500 Ft*

2.000 Ft

3.000 Ft

5.000 Ft

*Az első alkalmat nem kell kifizetni, ha nincs
több lemondás az adott szezonban!

-
előző vagy aznapi lemondás

4.000 Ft

- megfelelő
lemondás nélküli ki nem állás

5.000 Ft

Egyéb
eljárási díjak

Nevezési díj
késedelmes befizetése a versenykiírásban
közölt végső határidőhöz
képest:

1-7 nap csúszás
esetén 1.500 Ft

8-14 nap
csúszásnál 2.000 Ft

15-21 nap
csúszásnál: 3.000 Ft

22-28 nap csúszásnál: 5.000 Ft

Tagsági Igazolványok
utólagos bemutatása a következő
szövetségi napon: 1.000 Ft.

Különeljárási
díj változása a határidőt
követően:

1-7 nap csúszás esetén 1.500 Ft

8-14 nap csúszásnál 2.000 Ft

15-21 nap csúszásnál: 3.000 Ft

22 naptól hetente további 3.000
Ft-tal növekszik, plusz a 20-0 az ellenfél javára (ha
mindkét csapat érintett a mulasztásban, akkor 0-0)

Összesítő lap
kései leadása: 2.000 Ft

Tagsági Igazolvány
kiváltásának vagy pótlásának
díja:

a normál ügymenet szerint, azaz 7
napon belül: 1.000 Ft/fő

·
gyorsított ügymenetben, azaz 48
órán belül: 2.000 Ft/fő

T licence
kiváltásának díja: 1.000 Ft/fő

Óvási díj:
3.000 Ft

Fellebbezési díj:
5.000 Ft